\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (odlomak iz romana „Mika” Jelene Angelovski)

… Za vreme matematike otvorio sam svesku iz srpske škole tako da Darja može da je vidi.

* A kako čitaš ovo? – pitala je.
* Pa Lј (Љ), to je lj (љ) – konačno sam i ja nju mogao nešto da naučim.
* Kod nas je slično, samo nije tako spojeno. Nego ovako ЛЬ. To drugo slovo zovemo „meki znak” jer umekšava slovo ispred njega – pisala je Darja pored nјega i druga slova s mekim znakom.
* Opa, Darja izgleda postala učiteljica! – čuo sam Stefana iza sebe.
* Mika, šta te je sve Darja naučila? – pridružio mu se i Leandro s drugog kraja učionice. Podigao sam glavu: učiteljica je pregledala testove i činilo se kao da ne čuje ništa od toga.
* Mnogo vi tu nešto pišete, da nisu ljubavna pisma? – Stefan je nastavljao.

Darja se ispravila na stolici. … Ustala je i krenula prema kanti za đubre da zareže olovku.

* Evo, ide klempava da zareže buljavom olovku. Ooo, kakva je to ljubav! – Nik se uključio iz druge klupe, valjda je do sad smišljao nešto kreativno. …

Darja je mirno rezala, rezala, rezala. Sagnula se. Uspravila. Krenula nazad na mesto. Prošla pored mene i nastavila napred prema Niku. Onda sam video pertlu. Odvezala ju je. Zašto? Da bi mogla sad da je zgazi, zapne i sruči se svom težinom. Na Nika. Sa savršeno zarezanom olovkom u ruci. „Štedler”, vrhunski rezači. Nik je vrisnuo.

* Jesi li normalna?! Kretenušo! – počeo je da plače istog trenutka.
* Ajao, izvuni, izvini, izvini! – Darja se unela u ulogu male, smotane devojčice koja se saplela o svoju pertlu.
* Ubola si me, kozo! – Nik je razgledao podlakticu.
* Učiteljica je podigla glavu s testova na tren i udarila u mali gong koji je stajao na stolu. To je valjda trebalo da nas vrati u zen-stanje u kojem smo bili pre nego što je Darja počela da zavodi red. Zapravo, samo je umirilo učiteljicu – nešto je uradila i mogla je da se vrati svom pravom poslu: pregledanju kontrolnih.[[1]](#footnote-1) Predstava se nastavila.
* O, dušice, kako mi je žao! Sačekaj malo! – Darja je otrčala do lavaboa. Nik, Stefan i Leandro, koji su već ustali sa svojih stolica iako nisu znali šta bi dalje sa sobom, stajali su kao hipnotisani. Darja je letela po učionici noseći u ruci nekoliko nakvašenih papirnih ubrusa. Očigledno je uživala u ovome. Totalni performans. Sela je na klupu i počela da previja ruku Niku.
* Evo, bebice, je l’ da je već bolje? Kako si mi ti osetljiv. Ubola te olovkica. Olovkica nevaljalica! Evo da ljubim da prođe! – tepala je Darja, i pre nego što se iko snašao, a naročito izbezumljeni Nik, ceo razred je čuo glasno cmok! Poljubila je podlakticu koju je malopre proburazila, a zatim počela da se smeje onim svojim smehom koji izvaljuje zidove. Odšetala se na svoje mesto, sela pored mene i zavezala pertlu. Martin i Ramon brisali su suze od smeha, kao i ostatak razreda. Martin me je pogledao osmehnut, kao da nije ljut. Mislio sam da mi se učinilo. Stefan i Leandro i dalje nisu znali da li da ustanu ili da sednu. Nik je gledao u mokar papir na svojoj ruci i verovatno se pitao ima li života posle ovog. Učiteljica je promrmljala još jedno „mir, deco”. A meni je bilo vrlo vruće na ušima, hladno na rukama, zavezano u stomaku. Za noge ne znam, nisam ih osećao. Samo sam suvim jezikom u suvim ustima uspeo da kažem:
* Pa ti si legenda!

1. Daj naslov odlomku.
2. Navedi imena likova koji se pojavljuju u ovom odlomku. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ako je tvrdnja tačna, napiši T, a ako nije N.

|  |  |  |
| --- | --- | --- |
| Tvrdnja | T | N |
| Sve se dešava u školskom dvorištu. |  |  |
| Stefan i Leandro sede zajedno |  |  |
| Učiteljica izašla iz učionice. |  |  |
| Darja je pomogla Niku. |  |  |

1. Podvuci rečenicu iz koje se vidi da je Mika oduševljen Darjinim postupkom.
2. Navedi jedan primer iz teksta iz koga se vidi da je učiteljica nezainteresovana za ono što se dešava u odeljenju.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Na osnovu čega u tekstu bismo mogli da pretpostavimo da se Mika zaljubio u Darju?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Zašto je Darja poljubila Nika u povređeno mesto?
2. Da bi mu ublažila bol.
3. Sviđa joj se u Nik.
4. Da bi ga osramotila.
5. Da zavara učiteljicu.
6. Koju stilsku figure prepoznaješ u sledećem primeru: „stajali su kao hipnotisani”?

a) poređenje (komparaciju) b) hiperbolu v) ironiju g) onomatopeju

1. Šta znači kad u tekstu piše da je Darja letela po učionici?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Zaokruži Darjine osobine.
2. pametna b) hrabra v) uobražena g) plašljiva d) osvetoljubiva
3. Darija nije dobro postupila kada je ubola Nika olovkom. Objasni zašto.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Prepiši tekst ćirilicom vodeći računa o upotrebi velikog slova.

DANAS SMO ČITALI ODLOMAK IZ ROMANA „MIKA” JELENE ANGELOVSKI. ROMAN JE OBJAVIO „SLUŽBENI GLASNIK”. GLAVNI JUNAK JE DEČAK MIKA KOJI JE DOBIO IME PO POZNATOM SRPSKOM PESNIKU MIROSLAVU ANTIĆU. MIKA ŽIVI U ŠVAJCARSKOJ, SA MAMOM VEDRANOM I TATOM IGOROM.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. U švajcarskim osnovnim školama učiteljice i učitelji često na stolovima drže mali gong. U njega udare kad žele da umire ili utišaju đake. [↑](#footnote-ref-1)